Csaba

A Csaba régi magyar személynév. Egyes források szerint török eredetű lehet, és a jelentése: pásztor, kóborló, újabban az ajándék jelentése is felmerült. A név felbukkan a kora középkori eredetű magyar mondavilágban is, Csaba királyfi alakjában, akit Attila fiaként tart számon a hagyomány. A nevet a 19. században fedezték fel újra, Vörösmarty Mihály és Arany János művei nyomán lett népszerű. Egyes kutatók – és az általános iskolai tankönyvek – szerint a csaba szó megegyezik a hun eredetű csobán méltóságnévvel.

A mai török nyelvben a çaba és caba (ejtsd csaba és dzsaba) szavak poliszemantikusak, jelentéseik bármelyike megfelelne a mondabeli királyfi nevének: erőfeszítés, törekvés, szándék, küzdelem, támadás, szorgalom, bátorság, lelkierő, fáradhatatlanság.


Rokon nevek
 Csobád: régi magyar személynév, a Csaba -d kicsinyítőképzős származéka.

Gyakorisága
A Csaba a középkorban nem volt gyakori név. Már majdnem feledésbe merült, amikor Vörösmarty felelevenítette az 1824-ben megjelent Csaba szerelme című versében, de ennek hatására sem terjedt el. Népszerű csak a 20. század második felében lett, 1967-ben 2690-en kapták ezt a nevet, amivel a 12. leggyakrabban adott férfinévvé vált, az 1980-as években a 14. volt.

Az 1990-es években a Csaba igen gyakori név, a Csobád szórványosan fordult elő, a 2000-es években a Csaba 34-40. leggyakoribb férfinév, a Csobád nem szerepel a 100 leggyakoribb férfinév között.

Névnapok
 április 12. 
 április 24. 
 július 6. 
 október 6. 
 december 5.

Híres Csabák és Csobádok
 Anghi Csaba zoológus
 Bartók Csaba válogatott kézilabdázó
 Bogdán Csaba  gitáros, zeneszerző
 Böjte Csaba ferences rendi szerzetes
 Csaba királyfi, Attila fia, mondai alak
 Csizmadia Csaba válogatott labdarúgó
 Debreczeny Csaba színész
 Dobó Csaba író, újságíró, szegedi labdarúgó, kapuslegenda
 Fenyvesi Csaba háromszoros olimpiai bajnok vívó, orvos, rákkutató
 Giczy Csaba olimpiai ezüstérmes, háromszoros világbajnok kajakozó
 Hegedűs Csaba olimpiai bajnok birkózó
 Hende Csaba politikus
 Hetessy Csaba zeneszerző
 Horváth Csaba politikus, 2002–06 között Budapest II. kerületének, 2019-től Budapest XIV. kerületének polgármestere
 Jakab Csaba színész
 Kállai Csaba országos cigányvajda
 Máté Csaba labdarúgó, edző
 Molnár Csaba színész
 Molnár Csaba politikus
 Pindroch Csaba színész 
 Siklós Csaba közlekedésmérnök, volt miniszter
 Szegedi Csaba festőművész
 Szegedi Csaba operaénekes
 Székely Csaba író
 Tihanyi-Tóth Csaba színész
 Tokaji Csaba színész
 Varga Csaba rajzfilmrendező, írás- és nyelvkutató
 Vastag Csaba énekes, az első magyar X-faktor győztese

Egyéb Csabák és Csobádok

Földrajzi névként

 Békéscsaba Békés vármegye székhelye
 Csabacsűd, Csabaszabadi település Békés vármegyében
 Csabaháza, település Szlovákiában
 Bálványoscsaba
 Piliscsaba település Pest vármegyében
 Rákoscsaba Budapest városrésze
 Hejőcsaba Miskolc városrésze
 Csobád, település Borsod-Abaúj-Zemplén vármegyében

Az irodalomban
 Csaba-monda
 Csaba-trilógia, Arany János műve
 Csaba, Wass Albert műve

Egyéb
 Akkor jön vissza, amikor Csaba Görögországból, mondták arra,  aki sose jön vissza. 
 Csaba Center, békéscsabai bevásárlóközpont
 csabagyöngye, szőlőfajta
 csabai kolbász, hungarikum
 csabaíre, gyógynövény

Jegyzetek

Magyar keresztnevek (Cs)
Férfikeresztnevek (Cs)
Török eredetű magyar férfikeresztnevek
Régi magyar férfi személynevek
Magyar eredetű magyar keresztnevek